open-index/open-wikipedia-markdown huggingface dataset:
అన్నప్రాశన

**అన్నప్రాశన** లేదా *అన్నప్రాశనం* పుట్టిన బిడ్డకు తొలిసారిగా అన్నం తినిపించే ఒక కార్యక్రమం. ఇది తెలుగువారి లోగిళ్ళలో కనిపించే ఒక కార్యక్రమం. ఈ సంస్కారం వలన శిశువుకు ఆయువు, ఆరోగ్యం, తేజస్సు వృద్ధి చెందుతాయని ప్రజలు విశ్వసిస్తారు.

## విధానం
పిల్లలకు ఆరు లేక ఎనిమిది లేక పది నెలలు నిండిన తర్వాత గానీ, సంవత్సరం నిండిన తర్వాత గానీ శుక్లపక్షమునందు శుక్రుడు ఆకాశమందు పరిశుద్ధుడై ప్రకాశించుచున్నపుడు అన్నప్రాశనము చేయవలెనని ఋషులచే చెప్పబడినది (ముహూర్త దర్పణం). అన్నప్రాశన మగపిల్లలకు సరినెలలలోను, ఆడపిల్లలకు బేసి నెలలలోను చేయుట లోకాచారముగానున్నది. అన్నప్రాశన పూర్వాహ్ణమందు మాత్రమే చేయవలెను. బిడ్డ తల్లిదండ్రులు తూర్పుముఖంగా చాప మీద కూర్చుని బిడ్డను తల్లి ఒడిలో కూర్చోబెట్టుకోవాలి. ముందు విఘ్నేశ్వర పూజ చేయాలి. బంగారు గిన్నెలోగానీ, వెండి గిన్నె లేదా కంచంలోగానీ పాయసం, తేనె, పెరుగుల మిశ్రమాన్ని కలిపి, తండ్రి బంగారు ఉంగరాన్ని పాయసంలో ముంచి దాన్ని బిడ్డకు తినిపించాలి. ఉంగరంతో మూడుసార్లు తినిపించాక చేత్తో పెట్టాలి. ఈ విధంగా అన్నప్రాశన కార్యక్రమం జరపాలి.

## జీవికా పరీక్ష
అన్నప్రాశన సమయంలో దైవ సన్నిధిలో నగలు, డబ్బు, పుస్తకము, కలము, ఆయుధము, పూలు మొదలైన వస్తువులు ఉంచి శిశువును వాటి దగ్గర వదులుతారు. శిశువు మొదటిసారిగా ఏ వస్తువు తాకునో ఆ వస్తువుతో సంబంధమైన జీవనోపాధి ఆ శిశువుకు ఉంటుందని భావన. అన్నప్రాశన దైవ సన్నిధిలో చేయాలి. ముందుగా సత్యనారాయణ స్వామి వ్రతం జరిపి ఆ స్వామి సన్నిధిలో అన్నప్రాశన చేయాలి. భార్యా భార్తలు తూర్పు ముఖంగా కూర్చుని, బిడ్డను తల్లి ఒడిలో కూర్చుండబెట్టాలి. వెండితో కానీ, కంచుతో కానీ చేసిన పాత్రలో పాయసముంచి, అందులో కొద్దిగా నెయ్యి, తేనె వేసి ముందుగా తండ్రి మూడు సార్లు బంగారపు ఉంగరంతో పాయసం తీసి శిశువుకు పెట్టాలి. తరువాత తల్లి కూడా అదేవిధంగా పెట్టాలి. తరువాత మేనమామ తదితరులు పెట్టాలి.

## శుభ ఘడియలు
ఈ కార్యక్రమం జరపడానికి సాధారణంగా క్రింది పేర్కొన్న నియమాలు పాటిస్తారు.

**తిధులు**: విదియ, తదియ, పంచమి, సప్తమి, దశమి, త్రయోదశి, చతుర్దశి.

**వారములు**: సోమ, బుధ, గురు, శుక్ర

**నక్షత్రములు**: అశ్వని, రోహిణి, మృగశిర, పునర్వసు, పుష్యమి, ఉత్తర, హస్త, చిత్త, స్వాతి, అనూరాధ, ఉత్తరాషాడ, శ్రవణం, ధనిష్ఠం, శతభిషం, ఉత్తరాబాధ్ర, రేవతి.

**లగ్నములు**: వృషభ, మిథున, కర్కాటక, కన్య, తుల, ధనుస్సు, మీన లగ్నాలు. దశమ స్థానంలో ఏ గ్రహాలూ ఉండకూడదు. ముహూర్త సమయాన బుధ, కుజ, శుక్ర గ్రహాలు ఒక వరసలో ఉండకూడదు.

**గ్రహదోషములు**: లగ్నంలో రవి ఉండకూడదు. అలా ఉంటే ఆ బిడ్డకు కుష్టు రోగము వచ్చే అవకాశం ఉంది. క్షీణ చంద్రుడుంటే దరిద్రుడు అవుతాడు. కుజుడుంటే పైత్య రోగి, శని ఉన్నచో వాత రోగి, రాహుకేతువులున్నచో మిక్కిలి దరిద్రుడు అవుతాడు.

**శుభ గ్రహములు**: లగ్నంలో పూర్ణచంద్రుడుంటే అన్నదాత అవుతాడు. బుధుడుంటే విశేష జ్ఞానవంతుడు, గురుడుంటే భోగి, శుక్రుడుంటే దీర్ఘాయువు కలవాడు అవుతాడు.

**అన్నప్రాశన కాలం**: శిశువు వయసు 6 నుంచి 12 నెలలలోపు ఉండగా ఎప్పుడైననూ చేయవచ్చు. అయితే శుక్లపక్షంలో శుక్రుడు ఆకాశంలో పరిశుద్ధుడై ప్రకాశిస్తున్నప్పుడు అన్నప్రాశన చేయాలి. మగపిల్లలకు సరి నెలలలోనూ, ఆడ పిల్లలకు బేసి నెలలలోనూ చేయాలి. దీనిని పూర్ణాహ్వమందు మాత్రమే చేయాలి.

## ఇవి కూడా చూడండి
* షోడశ సంస్కారాలు

వర్గం:హిందూ సాంప్రదాయాలు
నామకరణము

**నామకరణము** అనగా పుట్టిన బిడ్డకు పేరు (Name) పెట్టడం ఒక శుభకార్యం. దీనిని ఒక ఉత్సవంగా జరిపే సాంప్రదాయం వలన **నామకరణోత్సరం** అని కూడా అంటారు.

## నామకరణ మహోత్సవం

* నామకరణ మహోత్సవం సాధారణంగా దేవాలయాలలో జరుపుతుంటారు.
* పళ్లెంలో బియ్యం పోసి వాటిపై బంగారు, వెండి వస్తువు దేనినైనా ఉపయోగిస్తూ, ధర్భగడ్డి చుట్టిన వేళ్ళతో మొదటి సారి పేరు రాస్తారు.
* తండ్రి ఒడిలో కూర్చుండబెట్టుకొని బిడ్డతో మొదటగాపేరు రాయిస్తారు, తరువాత తల్లి మిగిలిన వారు రాయిస్తారు.
* ఇది లగ్నాదుల శుద్ధి ననుసరించి చేయవలయుదురు. జాతాశౌచము పూర్తియైన తరువాత పండ్రెండ్రవ రోజునగాని, పదహారవ రోజున గాని, యిరువది యగు రోజునకాని, యిరువది రెండవ రోజున గాని నామకరణం చేయిస్తారు
* పురుషులకు సరి సంఖ్య, స్త్రీలకు బేసి సంఖ్య గల యక్షరములతో నున్న నామములను నామకరణ మహోత్సవములో ఎక్కువగా వాడుతుంటరు

## రాశుల, నక్షత్రాల ద్వారా నామకరణములు

ఒక్కొక్కరాశియందు తొమ్మిది నక్షత్రచరణముల ద్వారా ప్రతీ నక్షత్ర చరణమునకూ ఒక అక్షరము చెప్పబడింది. ఆ అక్షరము ఆధారముగ పుట్టినవానికి నామకరణము చేయుట అనాదిగ వస్తున్న సంప్రదాయము.దీని ద్వారా ఒక్కోరాశికి నలుగు పాదాలుగా చేసి ఆ కాలమును అనుసరించి పుట్టిన బిడ్డకు ఆయా నక్షత్రములలోని నాలుగు అక్షరములలో ఒకటి ముందు వచ్చునట్టుగా పేరు నిర్ణయము చేస్తారు.

## రసాయనశాస్త్రంలో నామకరణం

రసాయనశాస్త్రంలో IUPAC ప్రకారం మూలకాలకు పేరు పెడతారు.

## ఇవి కూడా చూడండి
* షోడశ సంస్కారాలు
*బారసాల

వర్గం:హిందూ సాంప్రదాయాలు
వర్గం:రసాయన శాస్త్రం
టిమ్ బెర్నర్స్ లీ

**సర్ తిమోతీ బెర్నర్స్ లీ** ఒక బ్రిటీష్ కంప్యూటర్ శాస్త్రవేత్త. వరల్డ్ వైడ్ వెబ్ (World Wide Web or www) సృష్టికర్తగా సుపరిచితుడు. ఆక్స్‌ఫర్డ్ విశ్వవిద్యాలయంలో కంప్యూటర్ సైన్స్ లో ప్రొఫెషనల్ ఫెలో, ఈయన మసాచుసెట్స్ ఇన్‌స్టిట్యూట్ ఆఫ్ టెక్నాలజీలో (MIT) కంప్యూటర్ సైన్స్ ప్రొఫెసరు. ఈయన 1989 మార్చి 12లో ఒక ఇన్ఫర్మేషన్ మేనేజ్‌మెంట్ సిస్టం ప్రతిపాదించాడు.

2004 లో రెండవ ఎలిజబెత్ రాణి వెబ్ రంగంలో ఆయన చేసిన మార్గనిర్దేశమైన పరిశోధనలకు గాను నైట్ హుడ్ తో సత్కరించింది. 

వరల్డ్ వైడ్ వెబ్ సృష్టించినందుకు గాను 2007 లో నేషనల్ అకాడెమీ ఆఫ్ ఇంజనీరింగ్ కు ఎంపికయ్యాడు. 2016లో ఈయనకు కంప్యూటర్ సైన్స్ లో ప్రతిష్టాత్మకమైన ట్యూరింగ్ అవార్డు లభించింది. వరల్డ్ వైడ్ వెబ్ సృష్టించినందుకు, మొదటి వెబ్ బ్రౌజర్ తయారు చేసినందుకు, వెబ్ ను విస్తృత పరిచేందుకు అవసరమైన అల్గారిథమ్స్, ప్రోటోకాల్స్ (నియమావళి) ని రూపొందించినందుకు గాను ఆయనకు ఈ పురస్కారం దక్కింది.

## బాల్యం, విద్యాభ్యాసం
టిం బెర్నర్స్ లీ 1955 జూన్ 8 న ఇంగ్లండు లోని లండన్ లో మేరీ లీ వుడ్స్, కాన్వే బెర్నర్స్ లీ దంపతులకు జన్మించాడు. నలుగురు పిల్లల్లో ఈయన పెద్దవాడు. ఈయన తల్లిదండ్రులు మొదటి తరం కంప్యూటర్ అయిన ఫెర్రాంటి మార్క్ 1 మీద పనిచేసిన కంప్యూటర్ శాస్త్రవేత్తలు. ఇతని సోదరుడు మైక్ బెర్నర్స్ లీ  పర్యావరణ శాస్త్రంలో ప్రొఫెసరు. ప్రాథమిక విద్య షీన్ మౌంట్ ప్రైమరీ స్కూల్లో చదివాడు. 1969-73 మధ్యలో ఎమ్మాన్యుయేల్ స్కూల్లో చదివాడు.

## వృత్తి
గ్రాడ్యుయేషన్ పూర్తికాగానే డోర్సెట్, పూలెలో ప్లెస్సీ అనే టెలికమ్యూనికేషన్స్ సంస్థలో ఇంజనీరుగా పనిచేశాడు. 1978 లో డి.జి. నాష్ సంస్థలో చేరి ప్రింటర్స్ కోసం టైప్ సెట్టింగ్ సాఫ్ట్‌వేర్ తయారు చేశాడు. 1980 జూన్ నుంచి డిసెంబరు వరకు సెర్న్ లో ఇండిపెండెంట్ కాంట్రాక్టరుగా పనిచేశాడు. జెనీవాలో ఉండగా పరిశోధకులు సమాచారాన్ని ఇచ్చిపుచ్చుకునేందుకుగా వీలుగా హైపర్ టెక్స్ట్ ఆధారంగా ఒక ప్రాజెక్టు కోసం ప్రతిపాదన చేశాడు. దాన్ని అందరికీ తెలియజేసేందుకు ఎంక్వైర్ అనే నమూనాను తయారు చేశాడు.

1980 దశాబ్దం చివరి భాగంలో ఈయన సెర్న్ ను వదిలి బోర్న్‌మౌత్, డోర్సెట్ లో జాన్ పూలేకి సంబంధించిన ఇమేజ్ కంప్యూటర్ సిస్టమ్స్ లిమిటెడ్ అనే సంస్థలో చేరాడు. మూడేళ్ళపాటు ఆ సంస్థ సాంకేతిక విభాగాన్ని నడిపించాడు. అక్కడ ఆయన *రియల్ టైమ్ రిమోట్ ప్రొసీజర్ కాల్* ప్రాజెక్టు మీద పనిచేశాడు. దీని వలన ఆయనకు కంప్యూటర్ నెట్‌వర్కింగ్ మీద అవగాహన వచ్చింది. 1984 లో  మళ్ళీ సెర్న్ లో ఫెలోగా తిరిగి వచ్చాడు.

## మూలాలు

వర్గం:1955 జననాలు
వర్గం:శాస్త్రవేత్తలు
వర్గం:ట్యూరింగ్ అవార్డు గ్రహీతలు
శ్రావణ శుద్ధ విదియ

**శ్రావణ శుద్ధ విదియ** అనగా శ్రావణమాసములో శుక్ల పక్షము నందు విదియ తిథి కలిగిన రెండవ రోజు.

## సంఘటనలు
2007

## జననాలు
1905 క్రోధి: శిరశినగల్ కృష్ణమాచార్యులు - శతావధాని, సంస్కృతాంధ్ర కవి.(మ.1992)

## మరణాలు
2007

## పండుగలు, జాతీయ దినాలు
* ఖర - అన్నవరం శ్రీవీరవేంకట సత్యనారాయణ స్వామి వారి జయంతి.

## మూలాలు

వర్గం:శ్రావణమాసము
వైశాఖ శుద్ధ పంచమి

**వైశాఖ శుద్ధ పంచమి** అనగా వైశాఖమాసములో శుక్ల పక్షము నందు పంచమి తిథి కలిగిన 5వ రోజు.

## సంఘటనలు
2007

## జననాలు
* విలంబి నామ సంవత్సరం దువ్వూరి వేంకటరమణ శాస్త్రి - సుప్రసిద్ధ సంస్కృతాంధ్ర పండితులు
* ధాత నామ సంవత్సరం బంకుపల్లె మల్లయ్యశాస్త్రి - ప్రముఖ పండితుడు. సంఘసంస్కర్త. రచయిత.

## మరణాలు
2007

## పండుగలు, జాతీయ దినాలు
* శంకర జయంతి: ఆదిశంకరాచార్యులు జయంతి.

## బయటి లింకులు

వర్గం:వైశాఖమాసము
భారత ప్రభుత్వం

**భారత ప్రభుత్వం, **లేదా కేంద్ర ప్రభుత్వం, భారత రాజ్యాంగం ప్రకారం ఏర్పాటు చేయబడింది. దీనికి దేశంలో గల 28 రాష్ట్రాలు, 8 కేంద్రపాలిత ప్రాంతాల మీద అధికారం ఉంటుంది. భారత రాజధాని ఢిల్లీలో ఇది కేంద్రీకృతమైంది.

ప్రభుత్వానికి భారత రాష్ట్రపతి (2022 జూలై 25 నుండి ద్రౌపది ముర్ము) నాయకత్వం వహిస్తారు, వీరు అత్యధిక కార్యనిర్వాహక అధికారాన్ని వినియోగించి, సహాయం, సలహా కోసం భారత ప్రధానమంత్రి ఇతర మంత్రులను ఎంపిక చేస్తారు. 2014 నుండి దేశం నేషనల్ డెమోక్రటిక్ అలయన్స్ నేతృత్వంలోని శాసనసభ ద్వారా చట్టాలను రూపొందిస్తోంది. ప్రధానమంత్రి, సీనియర్ మంత్రులతో భారత కేంద్ర మంత్రిమండలి తయారవుతుంది.
[alt=నూతన పార్లమెంటు భవనం, న్యూఢిల్లీ.|ఎడమ|thumb|199x199px|'''[సంసద్ భవన్|నూతన పార్లమెంటు భవనం, న్యూఢిల్లీ.**]]
భారత ప్రభుత్వ యంత్రాంగం మూడు స్వతంత్ర విభాగాలుగా ఏర్పడి ఉంది. ** కార్యనిర్వాహక వ్యవస్థ, శాసన వ్యవస్థ, న్యాయ వ్యవస్థ**. కార్యనిర్వాహక వ్యవస్థ [[రాష్ట్రపతి]] ఆద్వర్యంలో నడుస్తుంది. శాసన వ్యవస్థలో (పార్లమెంటు) ఎగువసభగా పిలిచే రాజ్యసభ, దిగువసభగా పిలిచే లోక్‌సభ, రాష్ట్రపతి ఉంటాయి. న్యాయ వ్యవస్థ శీర్షమున అత్యున్నత న్యాయస్థానమును (సుప్రీమ్ కోర్టు), 21 ఉన్నత న్యాయస్థానాలనూ (హై కోర్టు), ఇంకా జిల్లా స్థాయిలో పౌర (సివిల్), నేర (క్రిమినల్), కుటుంబ (ఫామిలీ) న్యాయస్థానాలుంటాయి. భారత పౌరులకు దిశా నిర్దేశము చేయు పౌర విధాన స్మృతి, భారతీయ శిక్షా స్మృతి, నేర విధాన స్మృతి వంటి సాధారణ న్యాయ సూత్రాలను కేంద్ర శాసన వ్యవస్థ రూపొందిస్తుంది.

కేంద్ర ప్రభుత్వము వలెనే ప్రతీ రాష్ట్ర ప్రభుత్వం లోను కార్యనిర్వాహక వ్యవస్థ, శాసన వ్యవస్థ, న్యాయవ్యవస్థ లుంటాయి. కేంద్రానికి, రాష్ట్రాలకి వర్తించు న్యాయ వ్యవస్థ ఇంగ్లీష్ కామన్, స్టాట్యుటరీ లా ఆధారంగా తయారు చెయ్యబడింది. భారతదేశము కొన్ని సౌలభ్యములతో అంతర్జాతీయ న్యాయ స్థానము (ఇంటర్‌నేషనల్ కోర్ట్ ఆఫ్ జస్టిస్) ను అంగీకరిస్తోంది. ప్రాంతీయ పరిపాలన కొరకు, అధికార వికేంద్రీకరణకు ఉపకరంచిన **పంచాయతీ రాజ్''' వ్యవస్థ రాజ్యాంగములోని 73వ, 74వ సవరణల ద్వారా పంచాయతీ రాజ్ వ్యవస్థ అమలులోకి వచ్చింది.

## మూలాలు

## బయటి లింకులు

వర్గం:భారతదేశం
నిచ్చెన

**నిచ్చెన** (ఆంగ్లం: Ladder) అనగా నిట్టనిలువుగా గాని వాలుగా గాని ఉండే మెట్లవంటి అమరిక. దీన్ని సాధారణంగా వెదురు, చెక్క లేదా లోహముతో గానీ తయారు చేస్తారు.

నిచ్చెనల్లో రెండు రకాలు ఉన్నాయి. మొదటిది స్వయంగా నిలబడగల లేదా గోడకు వాల్చి నిలపగల దృఢమైన నిచ్చెనలు. రెండవ రకం, పై నుండి వేలాడదీయగల తాడు లేదా అల్యూమినియంతో తయారు చేసిన, చుట్టేయగల నిచ్చెనలు.

గట్టి నిచ్చెనలు సాధారణంగా పోర్టబుల్‌ గానే ఉంటాయి. కానీ కొన్ని రకాలు శాశ్వతంగా ఒక నిర్మాణానికి, భవనానికి లేదా పరికరాలకు స్థిరంగా అమర్చేసి ఉంటాయి. వీటిని సాధారణంగా లోహం, కలప లేదా ఫైబర్‌గ్లాస్‌తో తయారు చేస్తారు. అయితే ఇప్పుడు కఠినమైన ప్లాస్టిక్‌తో కూడా తయారు చేస్తున్నారు. 

## చారిత్రికంగా
నిచ్చెనలు పురాతనమైన సాధనాలు. స్పెయిన్లోని వాలెన్సియాలోని స్పైడర్ గుహలలో కనీసం 10,000 సంవత్సరాల పురాతనమైన మధ్య రాతియుగ కాలం నాటి రాతి చిత్రాల్‌లో ఒక నిచ్చెన కనిపిస్తుంది. ఈ పెయింటింగ్‌లో ఇద్దరు మనుషులు నిచ్చెనను ఉపయోగించి తేనెను తీయడానికి అడవి తేనెటీగల గూటికి చేరుకుంటారు. నిచ్చెన పొడవుగా సరళంగా ఉంది. బహుశా ఒకరకమైన గడ్డితో తయారు చేసి ఉండవచ్చు.  

## రకాలు
గట్టి నిచ్చెనల్లో రకరకాలున్నాయి. వీటిలో కొన్ని:

* వసతి నిచ్చెన బోర్డింగ్ కోసం ఓడ వైపు పోర్టబుల్ స్టెప్స్.
* అస్సాల్ట్ నిచ్చెన, ముట్టడి యుద్ధంలో గోడలు ఎక్కడానికి, కందకాలను దాటడానికి సహాయపడుతుంది.
* అటక నిచ్చెన అటక లేదా గడ్డివాము ఎక్కడానికి పైకప్పు క్రిందికి లాగి ఎక్కుతారు.
* వంతెన ఇచ్చ్చెన, ఒక బిందువుతో వేరు చేయబడిన రెండు పాయింట్ల మధ్య మార్గంగా పనిచేయడానికి ఒక నిచ్చెన అడ్డంగా వేయబడింది.
* బోర్డింగ్ నిచ్చెన, వాహనంపైకి ఎక్కడానికి నిచ్చెన. దృ or మైన లేదా సౌకర్యవంతమైనది, బోర్డింగ్ దశ (లు), ఈత నిచ్చెన కూడా కావచ్చు
* పొడిగింపు నిచ్చెన లేదా "టెలిస్కోపిక్ నిచ్చెన", మరింత సౌకర్యవంతమైన నిల్వ కోసం రెండు లేదా అంతకంటే ఎక్కువ పొడవులుగా విభజించబడిన స్థిర నిచ్చెన; .
* స్థిర నిచ్చెన, రెండు వైపుల సభ్యులు అనేక రంగులతో చేరారు; కదిలే భాగాలు లేని నిర్మాణానికి అతికించబడింది.
* మడత నిచ్చెన.
* కొక్కెపు నిచ్చెన కిటికీని పట్టుకోవటానికి పైభాగంలో కొక్కెం ఉన్న గట్టి నిచ్చెన. దీన్ని అగ్నిమాపక సిబ్బంది ఉపయోగిస్తారు.
* పైకప్పు నిచ్చెన
* టర్న్ టేబుల్ నిచ్చెన, ఫైర్ ట్రక్ పైన తిరిగే ప్లాట్‌ఫామ్‌కు అమర్చిన పొడిగింపు నిచ్చెన.
* ఎక్స్-డెక్ నిచ్చెన, యుఎస్ పేటెంట్ నిచ్చెన డిజైన్.  

వర్గం:గృహోపకరణాలు

## మూలాలు
కెన్నెత్ ఏండర్సన్

**కెన్నెత్ ఏండర్సన్** (1910 - 1974) భారతదేశానికి చెందిన స్కాట్లండు సంతతి వాడైన ప్రముఖ రచయిత, వేటగాడు అయిన అధికారి. మనుషులను వేటాడే ఎన్నో పులులను చంపి, దక్షిణ భారతపు జిమ్ కార్బెట్గా పేరొందారు. బెంగళూరులో నివాసముంటూ భారతదేశపు అడవులలో సంచరించే పులులు, చిరుతపులులు, ఏనుగులు అడవి కుక్కలు, పాములు, ఎలుగుబంట్లు మొదలైన వన్యమృగాల గురించి ఆసక్తికరమైన ఎన్నో పుస్తకాలు, రచనలు చేశారు. పులి మొదలైన జంతువులను కౄరమృగాలుగా కాకుండా, తెలివైన, హుందాయైన జంతువులుగా అభివర్ణించారు.
## రచనలు
కుడి|thumb|296x296px|Donald Anderson, Kenneth Anderson's son

# నైన్ మ్యాన్ ఈటర్స్ అండ్ ఒన్ రోగ్ (1954) 
# ధి బ్లాక్ పాంథర్ ఆఫ్ శివానిపల్లి అండ్ అదర్ అడ్వెంచర్స్ ఆఫ్ ది ఇండియన్ జంగిల్ (1959)
# జంగిల్స్ లాంగ్ అగో
# మ్యాన్ ఈటర్స్ అండ్ జంగిల్ కిల్లర్స్  
# టైగర్స్ రోర్స్
# టేల్స్ ఫ్రమ్ ధి ఇండియన్ జంగిల్
# ధిస్ ఈజ్ ధి జంగిల్ 
# ధి కాల్ ఆఫ్ మ్యాన్ ఈటర్  

### ఇతర ప్రచురణలు

* The Fires of Passion(1969)
* Jungles Tales for Children (1971)
* * Tales of Man Singh: King of Indian Dacoits* (1961)

## మూలాలు

## బయటి లింకులు

* A picture of Kenneth Anderson's grave can be viewed here.
* The definitive online resource for Kenneth Anderson fans
* Biography of Donald Anderson, Kenneth's son 
* Some controversies – "Hunter's Tales" in Frontline, Mar 2010 (last accessed 26-Sep-11) 
* Hunting Tales of Kenneth Anderson in Urdu-Part 01-شکاریات-منتخب کردہ دلچسپ کہانیاں-حصہ اول-راشد اشرف 

వర్గం:1910 జననాలు
వర్గం:1974 మరణాలు
డెన్నిస్ లిల్లీ

thumb|డెన్నిస్ లిల్లీ
1949, జూలై 18న జన్మించిన **డెన్నిస్ లిల్లీ** (Dennis Keith Lillee) ఆస్ట్రేలియాకు చెందిన మాజీ క్రికెట్ క్రీడాకారుడు. అతని కాలంలో ప్రముఖ ఫాస్ట్ బౌలర్‌గా పేరుసంపాదించాడు. 1984లో అంతర్జాతీయ క్రికెట్ నుంచి నిష్క్రమించే నాటికి టెస్ట్ క్రికెట్ చరిత్రలోనే అత్యధిక వికెట్లు సాధిమ్చిన బౌలర్‌గా రికార్డు సృష్టించాడు. 2004 నుండి 2015 వరకు లిల్లీ, వెస్టర్న్ ఆస్ట్రేలియా క్రికెట్ అసోసియేషను ప్రెసిడెంటుగా పనిచేసాడు. 

## టెస్ట్ క్రికెట్
20 సంవత్సరాల ప్రాయంలోనే 1969-70లో లిల్లీ పశ్చిమ ఆస్ట్రేలియా తరఫున ఫస్ట్ క్లాస్ క్రికెట్‌లో పాల్గొన్నాడు. ఈ సీజన్ చివరిలో ఆస్ట్రేలియన్ రెండో జట్టు తరఫున న్యూజీలాండ్ పర్యటించి 16.44 పరుగుల సగటుతో 18 వికెట్లు తీశాడు. తదుపరి సీజన్‌లో లిల్లీ అడిలైడ్ టెస్టుతో టెస్ట్ క్రికెట్‌లో రంగప్రవేశం చేశాడు. తొలి సాధన లోనే 83 పరుగులకు 5 వికెట్లు సాధించాడు. 1971-72లో పెర్త్ లో గారీ సోబర్స్, క్లైవ్ లాయిడ్, రోహన్ కన్హాయ్, సునీల్ గవాస్కర్ లాంటి హేమాహేమీలు ఉన్న ప్రపంచ ఎలెవన్ (World XI) పై ఆడుతూ 29 పరుగులకే 8 వికెట్లు పడగొట్టినాడు. 1972లో ఇంగ్లాడు పర్యటనలో కూడా ఇదే ప్రతిభను కొనసాగించి తనకు తానే గొప్ప బౌలర్‌గా విశ్వసం ప్రకటించుకున్నాడు. ఆ సీరీస్ 2-2 తో డ్రాగా ముగిసిననూ 17.67 సగటుతో 31 వికెట్లు సాధించి తన సత్తా చూపించాడు. ఈ ప్రతిభ మూలంగా 1973లో విజ్డెన్ అవార్డులు పొందిన 5 క్రికెటర్లలో ఇతని పేరు కూడా ఎన్నుకోబడింది.

మొత్తంపై లిల్లీ 70 టెస్టులు ఆడి 23.92 సగటుతో 355 వికెట్లు పడగొట్టినాడు. ఒకే ఇన్నింగ్సులో 5 వికెట్లను 23 సార్లు, ఒకే టెస్టులో 10 వికెట్లను 7 సార్లు సాధించాడు. టెస్టులలో అత్యుత్తమ బౌలింగ్ విశ్లేషణ 83 పరుగులకు 7 వికెట్లు. బ్యాటింగ్‌లో 905 పరుగులు కూడా చేశాడు. అందులో ఒక అర్థసెంచరీ ఉంది. టెస్టులలో అతని అత్యధిక స్కోరు 73 నాటౌట్.

## వన్డే క్రికెట్
లిల్లీ 63 వన్డేలు ఆడి 20.82 సగటుతో 103 వికెట్లు సాధించాడు. వన్డేలలో అతడి అత్యుత్తమ బౌలింగ్ విశ్లేషణ 34 పరుగులకు 5 వికెట్లు. వన్డే బ్యాటింగ్‌లో అతడి అతుఅధిక స్కోరు 42 నాటౌట్.

## మూలాలు


వర్గం:1949 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:క్రికెట్ నిర్వాహకులు
ఐ.సి.ఐ.సి.ఐ. బ్యాంకు

సంక్షిప్తంగా **ఐసిఐసిఐ** (ICICI) అని పిలవబడే ఈ బ్యాంకు పూర్తి నామం భారత పారిశ్రామిక రుణ, పెట్టుబడి సంస్థ (Industrial Credit and Investment Corporation of India). ఇది ప్రస్తుతం భారతదేశంలో రెండో అతిపెద్ద బ్యాంకుగా కొనసాగుతున్నది. 1955లో దీనిని కేవలం పారిశ్రామిక రుణ అవసరాలకై ప్రారంభించిననూ దేశ బ్యాంకింగ్ రంగంలో ప్రైవేటు సంస్థలను ఆహ్వానించిన సందర్భంలో ఇది కూడా బ్యాంకుగా మారింది. ప్రస్తుతం ఇది దేశంలోనే అతిపెద్ద ప్రైవేటు బ్యాంకుగా చెలామణి అవుతున్నది. అంతేకాకుండా ఆస్తుల ప్రకారం చూస్తే దేశంలో రెండో పెద్దది. దేశవ్యాప్తంగా ఈ బ్యాంకుకు 3600 శాఖలు, 11600 ఏటియాలు ఉన్నాయి. 24 మిలియన్ల ఖాతాదారులు (మార్చి 2007 నాటికి), 79 బిలియన్ అమెరికన్ డాలర్ల ఆస్తులతో (మార్చి 2007 నాటికి) వర్థిల్లుతోంది.

ఖాతాదారుల నుండి డిపాజిట్లను స్వీకరించుట, వ్యక్తులకు, సంస్థలకు రుణాలు ఇవ్వడమే కాకుండా ప్రస్తుతం ఈ బ్యాంకు అనేక రకాలైన సేవలను కలుగజేస్తుంది. భీమా, ఆస్తుల నిర్వహణ, షేర్లు జారీచేయడం లాంటి అనేక కార్యకలాపాలను నిర్వహిస్తోంది. ఈ బ్యాంకు ఈక్విటీ షేర్లు దేశంలోని ప్రధాన స్టాక్‌ఎక్ఛేంజీలలో నమోదౌతున్నాయి. బాంబే స్టాక్‌ఎక్ఛేంజీ, నేషనల్ స్టాక్‌ఎక్ఛేంజీ, కోల్‌కత స్టాక్‌ఎక్ఛేంజీ, వదోదర స్టాక్‌ఎక్ఛేంజీ లలో కాకుండా న్యూయార్క్ స్టాక్‌ఎక్ఛేంజీలో కూడా దీని షేర్లు లిస్టింగ్ అవుతున్నాయి.

## చరిత్ర
1955లో భారత ప్రభుత్వం ఇతర పారిశ్రామిక సంస్థలైన "భారత పారిశ్రామిక అభివృద్ధి సంస్థ" (IDBI), "చిన్న తరహా పరిశ్రమల అభివృద్ధి సంస్థ" (SIDBI) లవలె దీనిని కూడా పారిశ్రామిక ఋణ అవసరాలకై స్థాపించబడింది. 1990 దశకంలో భారత ఆర్థిక వ్యవస్థలో వచ్చిన మార్పులకు అనుగుణంగా బ్యాంకింగ్ రంగంలో కూడా ప్రైవేటు సంస్థలకు అనుమతి ఇవ్వవలసి వచ్చింది. దీనికి అనుగుణంగానే ఈ సంస్థ బ్యాంకింగ్ రంగంలో ప్రవేశించి చిన్న ఖాతాదారులకు కూడా సేవలందించడానికి సంసిద్ధత వ్యక్తం చేసింది. బ్యాంకింగ్ రంగంలో ప్రవేశించిన తరువాత 1994లో పేరు కూడా మారింది. కార్పోరేషన్ కాకుండా బ్యాంక్ లిమిటెడ్‌గా పిలువబడుతున్నది. 1999లో న్యూయార్క్ స్టాక్ ఎక్ఛేంజీలో లిస్టింగ్ అయి ఈ ఘనత సాధించిన తొలి భారతీయ సంస్థగా అవతరించింది. 2001లో ఇది 1943లో స్థాపించబడిన బ్యాంక్ ఆఫ్ మధురను విలీనం చేసుకుంది.

2002లో బోర్డ్ ఆఫ్ డైరెక్టర్లు సమావేశమై ఐ.సి.ఐ.సి.ఐ.కు సంబంధించిన అన్ని విభాగాలను ఏకం చేసి ఐ.సి.ఐ.సి.ఐ. బ్యాంకు ఛత్రం కిందుకు తేవాలని నిర్ణయించారు. 2002 ఇది లండన్, న్యూయార్క్ లలో తన ప్రతినిధులను కూడా నియమించింది. 2003లో ఐసిఐసిఐ కెనడా, యునైటెడ్ కింగ్‌డమ్ లలో అనుబంధ శాఖలను ఏర్పాటుచేసింది. ఇదే ఏడాది దుబాయి, షాంఘైలలో కూడా ప్రతినిధులను నియమించింది. 2004లో బంగ్లాదేశ్లో ప్రతినిధి కార్యాలయాన్ని ఏర్పాటుచేసింది. 2005లో 4 మిలియన్ అమెరిక డాలర్లు ఆస్తులు కలిగిన రష్యాకు చెందిన ఒక బ్యాంకును విలీనం చేసుకుంది. 2006లో ఐసిఐసిఐ బ్యాంకు యునైటెడ్ కింగ్‌డమ్ బెల్జియం లోని ఆంట్‌వెర్ప్లో శాఖను ఏర్పాటుచేసింది. ఇదే ఏడాది ఐసిఐసిఐ బాంకాక్, జకర్త, కౌలాలంపూర్ లలో ప్రతినిధి కార్యాలయాలను ప్రారంభించింది. 2007లో ఐసిఐసిఐ మహారాష్ట్రలో 158 శాఖలు, కర్ణాటకలో 31 శాఖలు కలిగిన సాంగ్లీ బ్యాంకును కలిపేసుకుంది. ఖతర్ ప్రభుత్వంచే దోహలో శాఖను ఏర్పాటు చేసుకోవడానికి, న్యూయార్క్‌లో కూడా శాఖను ఏర్పాటు చేసుకోవడానికి అమెరికా ఫెడరల్ రిజర్వ్ నుంచి అనుమతిపొందినది. 2008లో ఒక వినూత్న పథకానికి శ్రీకారం చుట్టింది. అదే మొబైల్ బ్యాంకింగ్. iMobile అని పిల్వబడే ఈ పథకపు ముఖోద్దేశ్యం ఖాతాదార్లు జిపిఆర్ఎస్ సౌకర్యం ఉన్న మొబైల్ ఫోన్ల నుంచి ఖాతాలను నిర్వహించుకోవచ్చు.

## బయట్ లింకులు
*బ్యాంకు అధికారిక వెబ్‌సైట్
## మూలాలు

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
వర్గం:భారతదేశపు ప్రైవేటు బ్యాంకులు
పిఠాపురం (అయోమయ నివృత్తి)

*పిఠాపురం, తూర్పు గోదావరి జిల్లాకు చెందిన పట్టణం.
*పిఠాపురం నాగేశ్వరరావు, ప్రముఖ గాయకులు, సంగీత దర్శకులు.
ఇయాన్ చాపెల్

1943, సెప్టెంబర్ 26న జన్మించిన **ఇయాన్ చాపెల్** (Ian Michael Chappell) దక్షిణాఫ్రికా, ఆస్ట్రేలియా తరఫున ఆడిన మాజీ క్రికెట్ క్రీడాకారుడు. 1971 నుండి 1975 వరకు ఆస్ట్రేలియా జట్టుకు నాయకత్వం వహించాడు. ఆ తరువాత ప్రపంచ సీరీస్ క్రికెట్‌లో ప్రవేశించి అక్కడ ప్రధాన పాత్ర వహించాడు. అతడి తాత, సోదరుడు కూడా ఆస్ట్రేలియా జాతీయ జట్టుకు ప్రాతినిధ్యం వహించారు. చాపెల్ మూడో స్థానంలో బ్యాటింగ్ చేయడంలో బాగా స్థిరపడ్డాడు. 2006లో షేర్ వార్న్ తన కెరీర్‌లో చాపెల్ ప్రభావం ఉన్నదని ప్రకటించడం ఇతని గొప్పతనానికి నిదర్శనం.
## టెస్ట్ క్రికెట్
ఇయాన్ చాపెల్ 1964 డిసెంబర్ 4న పాకిస్తాన్ పై తిలిసారిగా టెస్ట్ క్రికెట్ ఆడినప్పటినుంచి 1980, ఫిబ్రవరి 6న ఇంగ్లాండుపై చివరి టెస్ట్ ఆడేవరకు మొత్తం 75 టెస్టులకు ప్రాతినిధ్యం వహించి 42.42 సగటుతో 5345 పరుగులు సాధించాడు. అందులో 14 సెంచరీలు, 26 అర్థసెంచరీలు ఉన్నాయి. టెస్టులలో అతడి అత్యధిక స్కోరు 196 పరుగులు. బౌలింగ్‌లో 20 వికెట్లు కూడా సాధించాడు.
## వన్డే క్రికెట్
చాపెల్ 16 వన్డేలలో ప్రాతినిధ్యం వహించి 48.07 సగటుతో 673 పరుగులు సాధించాడు. వన్డేలలో 8 అర్థసెంచరీలు సాధించాడు. అత్యధిక స్కోరు 86 పరుగులు.
## జట్టు నాయకుడిగా
ఇయాన్ చాపెల్ 1970-1975 మధ్యలో 30 టెస్టులకు నేతృత్వం వహించి 15 టెస్టులను గెలిపించాడు. 5 టెస్టులు ఓడిపోగా మరో పదింటిని డ్రాగా ముగించాడు. 1972-73లో పాకిస్తాన్తో స్వదేశంలో జరిగిన సీరీస్‌లో 3-0 తో విజయం సాధించాడు. నేతృత్వం వహించిన తొలి టెస్టు మినహా ఏ సీరీస్ కూడా ఇతని నుంచి చేజారలేదు.
## ప్రపంచ కప్ క్రికెట్
1975లో జరిగిన తొలి ప్రపంచ కప్ టోర్నమెంటులో ఇయాన్ చాపెల్ాస్ట్రేలియా జట్టుకు నేతృత్వం వహించాడు. అదే అతను పాల్గొన్న ఏకైక ప్రపంచ కప్ పోటీ.
## మూలాలు


వర్గం:1943 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:విజ్డెన్ క్రికెటర్లు
వర్గం:జీవిస్తున్న ప్రజలు
మైకల్ జాక్సన్

**మైకల్ జోసెఫ్ జాక్సన్** (ఆగష్టు 29, 1958 - జూన్ 25, 2009) అమెరికాకి చెందిన ఒక ప్రముఖ సంగీత కళాకారుడు. ప్రపంచంలో అత్యధికంగా అమ్ముడుపోయిన మ్యూజిక్ ఆల్బమ్ "థ్రిల్లర్" (*Thriller*) జాక్సన్ పాడినది. పది సంవత్సరాల వయసులో తన అన్నతమ్ముళ్ళతో కలిసి పాడటం ఆరంభించిన జాక్సన్, నలభై ఏళ్ళకు పైగా సంగీత ప్రపంచంలో ఒక భాగంగా ఉన్నాడు. 1970 ప్రాంతంలో జాక్సన్ పాప్ సంగీతాన్ని స్వాధీనం చేసుకున్నాడు. అమెరికాలోని శ్వేతజాతీయుల మద్దతు పొందిన మొదటి నల్ల జాతి సంగీత కళాకారుడు జాక్సన్.

జాక్సన్ మొత్తం 13 గ్రామీ అవార్డులు గెలుచుకున్నాడు. 8 ఆవార్డులు ఒకే రాత్రి 1984 లో గెలుచుకున్నాడు. జాక్సన్ పాడిన పాటలలో 13 పాటలు అమెరికాలో నంబర్ 1 గా నిలిచాయి. ప్రపంచ మొత్తంలో జాక్సన్ సీడీలు 750 మిలియన్ కాపీలు అమ్ముడుపోయినట్లు ఓ అంచనా. జాక్సన్ US$ 300మిలియన్ల దానధర్మాలు చేసాడు.

కాని జాక్సన్ జీవితం వివాదాలతో కూడినది. 1990 నుండి జాక్సన్ ప్రజా సమ్మతి క్రమేణా కోల్పోతూ వచ్చాడు. 1988 నుండి 2005 వరకు జాక్సన్ తన *నెవెర్‌లాండ్ రాంచ్*లో ఉన్నాడు. అక్కడ ఒక జూ, అమ్యూజ్‌మెంట్ పార్క్ కట్టించాడు. కేన్సర్ వంటి వ్యాధులు వచ్చిన పిల్లలను అక్కడికి అనుమతించేవాడు. 11 ఫిబ్రవరి 2008 నాడు జాక్సన్ *త్రిల్లర్ 25* అనే కొత్త ఆల్బం విడుదల చేసాడు.

## బాల్యం
జాక్సన్ వాళ్ళ నాన్న జోసెఫ్ జాక్సన్, ఒక స్టీల్ మిల్లులో పనిచేసేవాడు. జాక్సన్ వాళ్ళ అమ్మ పేరు క్యాథరీన్ జాక్సన్. జాక్సన్ చిన్న తనములో తన తండ్రి వల్ల ఎన్నో బాధలు అనుభవించాడు. తనను తన తండ్రి మానసికముగ, శారీరకముగా హింసించే వాడని జాక్సన్ పేర్కొన్నాడు. జాక్సన్ తన చిన్నప్పటి బాధల గురించి మొదటి సారిగా 1993 ఫిబ్రవరి 10 ఒప్రా విన్ ఫ్రీలో మాట్లాడాడు. తను చిన్న తనములో ఒంటరి తనము వల్ల ఎంతో ఏడ్చేవాడనని చెప్పాడు.

## కుటుంబం
# రెబ్బి (సోదరి)
# జాకి (సోదరుడు)
# టిటొ (సోదరుడు)
# జర్మైని (సోదరుడు)
# ల టొయ (సోదరి)
# మార్లొన్ (సోదరుడు)
# రేన్డి (సోదరుడు)
# జనెట్ (సోదరి)

## సంతానం

# మైకల్ జాక్సన్ జూనియర్
# పారిస్ కాథిరిని జాక్సన్ 
# ప్రిన్స్ మైకల్ జాక్సన్

## మూలాలు

* https://web.archive.org/web/20090223200229/http://eenadu.net/archives/archive-22-11-2008/story.asp?qry1=37&reccount=40

వర్గం:అమెరికా వ్యక్తులు
వర్గం:1958 జననాలు
వర్గం:2009 మరణాలు
వర్గం:సుప్రసిద్ద సంగీతకారులు
రాడ్ మార్ష్

**రాడ్ మార్ష్** (ఆగ్లం: Rodney William Marsh) (నవంబర్ 4, 1947 - మార్చి 4, 2022) ఆస్ట్రేలియాకు చెందిన మాజీ క్రికెట్ క్రీడాకారుడు. ఇతను వికెట్ కీపర్‌గా జట్టులో బాగా స్థిరపడ్డాడు. 1970-71 వరకు టెస్ట్ క్రికెట్ ఆడి 96 టెస్టులలో వికెట్ కీపర్‌గా 355 బ్యాట్స్‌మెన్లను ఔట్ చేసిన ఘనత పొందినాడు. ఇది అప్పటికి ప్రపంచ రికార్డు. సహచరుడు డెన్నిస్ లిల్లీ కూడా ఇదే సంఖ్యలో బ్యాట్స్‌మెన్లను పెవిలియన్ పంపించాడు. బౌలింగ్, కీపింగ్ లలో ఈ జంటను మంచి భాగస్వామ్య జంటగా పరిగణిస్తారు. లిల్లీ బౌలింగ్‌లోనే మార్ష్ 95 బ్యాట్స్‌మెన్లను ఔట్ చేయడంలో తన పాత్ర వహించాడు.

## టెస్ట్ క్రికెట్ గణాంకాలు
రాడ్ మార్ష్ 95 టెస్టులలో ప్రాతినిధ్యం వహించి 343 క్యాచ్‌లు, 12 స్టంపింగ్‌లతో 355 బ్యాట్స్‌మెన్‌లను ఔట్ చేశాడు. బ్యాటింగ్‌లో 26.51 సగటుతో 3633 పరుగులు సాధించాడు. అందులో 3 సెంచరీలు, 16 అర్థసెంచరీలు ఉన్నాయి. టెస్టులలో అతడి అత్యధిక స్కోరు 132 పరుగులు. 
## వన్డే క్రికెట్ గణాంకాలు
రాడ్ మార్ష్ 92 వన్డేలు ఆడి 120 క్యాచ్‌లు, 4 స్టంపింగ్‌లతో 124 బ్యాట్స్‌మెన్లను పెవిలియన్ పంపడంలో సఫలుడైనాడు. బ్యాటింగ్‌లో 20.08 సగటుతో 1225 పరుగులు సాధించాడు. అందులో 4 సెంచరీలు ఉన్నాయి. వన్డేలలో అతడి అత్యధిక స్కోరు 66 పరుగులు.
## ప్రపంచ కప్ క్రికెట్
మార్ష్ 1975లో జరిగిన తొలి ప్రపంచ కప్ క్రికెట్ టోర్నమెంటులో ఇయాన్ చాపెల్ నేతృత్వంలో ఆస్ట్రేలియా జట్టుకు ప్రాతినిధ్యం వహించి వికెట్ కీపర్ విధులను నిర్వహించాడు. 1983లో మూడవ ప్రపంచ కప్‌లో కిమ్ హ్యుగ్స్ నాయకత్వంలోని జట్టుకు కూడా ప్రాతినిధ్యం వహించాడు.

## మరణం
74 ఏళ్ల వయసులో రాడ్ మార్ష్ 2022 మార్చి 4న క్వీన్స్‌లాండ్ రాష్ట్రంలో నిధుల సేకరణ కార్యక్రమంలో గుండెపోటుతో మరణించాడు. 

## మూలాలు

## ఇతర లింకులు
*Cricinfo website 

వర్గం:1947 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:వికెట్ కీపర్లు
వర్గం:2022 మరణాలు
జిమ్ కార్బెట్

**ఎడ్వర్డ్ జేమ్స్ కార్బెట్**  (25 జూలై 1875-19 ఏప్రిల్ 1955) ఆంగ్లో-ఇండియన్ వేటగాడు, రచయిత. బ్రిటీష్ పరిపాలన సమయంలో ఉత్తరభారతదేశంలో ఎందరో మనుషులను చంపి తిన్న మ్యానీటర్ పులులను, చిరుతలను వేటాడాడు జిమ్. వేటల్లో తన అనుభవాలను మ్యానీటర్స్ ఆఫ్ కుమావూన్ పేరుతో రాసిన పుస్తకాన్ని 1944లో ప్రచురించాడు. ఆ పుస్తకం అప్పట్లో బెస్ట్ సెల్లర్ గా నిలిచింది. ఇతర ప్రాంతాల్లో జిమ్ రచయితగా చాలా ప్రసిద్ధి చెందాడు. తరువాతి కాలంలో జంతు పరిరక్షణా ఉద్యమకారునిగా మారి, ఎన్నో జంతు జాతులను అంతరించిపోకుండా కాపాడాడు.

నైనిటాల్ లో జన్మించిన జిమ్, భారతదేశంలోని ఎన్నో అడవుల్లో తిరిగాడు. అతను చిన్ననాటి నుండే మంచి వేటగాడు. మొట్టమొదటిసారి ఒక మ్యానీటర్ పులిని 1907లో వేటాడాడు జిమ్. ఆ తరువాత నాలుగు దశాబ్ధాల పాటు అలాంటి పులులు, చిరుతలను ఎన్నిటినో వేటాడి, ఎందరో ప్రజల ప్రాణాలు కాపాడాడు. కొన్ని వందలమంది మనుషులను చంపిన చంపావత్ మేనీటర్, రుద్రప్రయాగ్ మేనీటర్ చిరుత, పనార్ మేనీటర్ చిరుత వంటి జంతువులు అతని చేతిలోనే అంతమయ్యాయి. తన ఈ వేట అనుభవాలను గురించి మేనీటర్స్ ఆఫ్ కుమావూన్ అనే పుస్తకం రాశాడు జిమ్. ఆ పుస్తకం చాలాకాలం పాటు అంతర్జాతీయ స్థాయిలో బెస్ట్ సెల్లర్ గా నిలిచింది. ఈ పుస్తకం 1948లో హాలీవుడ్ లో సినిమాగా కూడా వచ్చింది. ఈ పుస్తకం తరువాత తన మిగిలిన వేట అనుభావలను మరిన్ని పుస్తకాలుగా ప్రచురించాడు జిమ్. 

భారతదేశంలోని అడవుల్లో సరదా కోసం, ప్రతిష్ట కోసం కొందరు చేసే వేట వలన ఎన్నో జంతువులు అంతరించిపోయాయని జిమ్ బాధపడేవాడు. వేట బదులు వైల్డ్ లైఫ్ ఫోటోగ్రఫీని ప్రోత్సహించేవాడు. 1934లో భారతదేశంలోనే మొట్టమొదటి వైల్డ్ లైఫ్ రిజర్వ్ ను తయారు చేసినవారిలో ముఖ్యుడు జిమ్. అతను చనిపోయిన తరువాత జిమ్ జ్ఞాపకార్ధం ఆ రిజర్వ్ కు జిమ్ కార్బెట్ జాతీయ వనం అని పేరు మార్చారు. ఇండోచైనీస్ జాతికి చెందిన పులికి ఉండే సైంటిఫిక్ పేరు(ద్వినామం)ను జిమ్ గౌరవార్ధం పేంథెరా టైగరిస్ కార్బెట్టీ అని మార్చారు.

## సూచనలు

### మూలాలు

* 
* 
* 
* 
* 
* 
* 
* 
వర్గం:1955 మరణాలు
వర్గం:1875 జననాలు
శ్రీకాకుళ ఆంధ్ర మహావిష్ణు కథ

కృష్ణా జిల్లాలో శ్రీకాకుళం అనే ఊరు, అక్కడ ఆంధ్ర మహా విష్ణువు ఆలయం ఉన్నాయి. (వేటూరి రేడియో నాటకం - *సిరికాకొలను చిన్నది* ఈ ఊరికి సంబంధించినదే). **శ్రీకాకుళ ఆంధ్ర మహావిష్ణువు కథ**కు చిత్రరూపం ఈ సినిమా. ఘంటసాల (సిరి సిరి), బాలమురళీకృష్ణ (వసంత గాలికి వలపులు) నేపథ్యగానం లో సుమధుర గీతాలు చిత్రంలో ఉన్నాయి. 

## తారాగణం

* నందమూరి తారక రామారావు_వల్లభదేవ 
* జూలూరి జమున_ సుజాత 
* సామర్ల వెంకట రంగారావు_ నాగనిషింబ 
* రేలంగి వెంకట్రామయ్య_ సర్వజిత్తు 
* ముదిగొండ లింగమూర్తి_ మహేంద్ర జిత్తు 
* మిక్కిలినేని రాధాకృష్ణమూర్తి_ అర్జునదేవ 
* ఎం.బాలయ్య_ బలదేవ 
* చదలవాడ _బిల్లా 
* పొట్టి ప్రసాద్_ కిరీటి 
* జగ్గారావు_ చంద్ర 
* గిరిజ_ మకరిక 
* ఛాయాదేవి_ నాగనిషింబ భార్య 
* ఎల్.విజయలక్ష్మి_ అరుణ 
* సూర్యకళ_రాధ .

## పాటలు

# ఓహిరి సాహిరి ఆ ఆ ఆ...ఓహిరి సాహిరి ఆ ఆ ఆ... - ఎస్.జానకి, బి.వసంత, స్వర్ణలత బృందం, రచన: పింగళినాగేంద్రరావు 
# ఓ సుమబాణ ఓ పంచబాణ ఒక బాణమైన వెయ్యాలి - పి.సుశీల, ఎస్.జానకి బృందం, రచన: పింగళినాగేంద్రరావు 
# కుశలమా కుశలమా ఎటనుంటివో ప్రియతమా ( సంతోషం) - ఎస్. జానకి, ఘంటసాల  , రచన: పింగళి నాగేంద్ర రావు 
# కుశలమా కుశలమా ఎటనుంటివో ప్రియతమా (విషాదం) - ఎస్. జానకి, ఘంటసాల  , రచన: పింగళి నాగేంద్రరావు 
# జయహే జయహే జయ శ్రీకాకళదేవా నవతేజముతో - పి.లీల బృందం, రచన: పింగళి నాగేంద్రరావు 
# జననాధుండగువాడు సర్వధరణిన్ శాసించి (పద్యం) - ఎస్.జానకి , రచన: పింగళి నాగేంద్రరావు 
# నే రానంటినా ఓ మావయా ఒల్లినంత ఓలినిచ్చి తాళికట్టి - ఎస్. జానకి , రచన: పింగళి నాగేంద్రరావు 
# మోహనరమణుడ ముద్దుగ వస్తిని తలుపు తీయవే భామ - మాధవపెద్ది, బి. వసంత , రచన: పింగళి నాగేంద్రరావు 
# వసంతగాలికి వలపులు రేగ వరించి బాలిక మయూరి కాదా - మంగళంపల్లి, ఎస్. జానకి , రచన: పింగళి నాగేంద్రరావు 
# వల్లభా ప్రియవల్లభా నాలో వలెనే నీలోను జిలిబిలి ఊహలు - ఎస్. జానకి , రచన: పింగళినాగేంద్రరావు 
# స్వార్ధకామాంధులై జగమెల్ల కబళించు రాక్షసులు (పద్యం) - ఘంటసాల , రచన: పింగళినాగేంద్రరావు 
# సుజనరక్షాదీక్ష విజయేశ్వరిని గొన్న సాహాసోధార - మాధవపెద్ది , రచన: పింగళినాగేంద్రరావు 

## సన్నివేశాలు

left|thumb|350px|సినిమాలో కొన్ని సన్నివేశాలు

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:ఎన్టీఆర్‌ సినిమాలు
వర్గం:రేలంగి నటించిన సినిమాలు
వర్గం:జమున నటించిన సినిమాలు
వర్గం:ఛాయాదేవి నటించిన సినిమాలు
వర్గం:మిక్కిలినేని నటించిన సినిమాలు
వర్గం:ఎస్.వి.రంగారావు నటించిన సినిమాలు
దధీచి మహర్షి

**[[దధీచి]]** (Dadhichi) హిందూ పురాణాలలో ప్రసిద్ధిచెందిన  త్యాగమూర్తి.

## దధీచి జననం

దధీచి భార్గవ వంశంలో సుకన్య, చ్యవన మహర్షుల పుత్రుడు (దధీచి, కర్దమ ప్రజాపతి పుత్రికయైన శాంతి కుమారుడని కొందరందురు). సుకన్య శర్యాతి మహారాజు పుత్రిక. ఒకనాడు ఆమె తండ్రితో క్రీడార్ధం అడవులకు వెళ్ళింది. అక్కడ చ్యవన మహర్షి తపోనిష్టలో వున్నాడు. శరీరమంతా పుట్టలతో కప్పిపోయి కళ్ళు మాత్రం మహాతేజస్సుతో వెలుగుతున్నాయి. సుకన్య వానిని మిణుగురులని భావించి పుల్లతో పొడవగా అతని కండ్లు పోయాయి. జరిగిన అపచారం తెలుసుకుని శర్యాతి చ్యవనుని క్షమాభిక్ష కోరాడు. చ్యవన మహర్షి సుకన్యనిచ్చి తనకు వివాహం చేస్తే దోషం పరిహరమౌతుందంటాడు. శర్యాతి బాధపడినా, విజ్ఞురాలైన సుకన్య వివాహానికి అంగీకరించింది. పరమ సౌందర్యరాశియైన సుకన్య అంధుడైన చ్యవన మహర్షికి సహధర్మచారిణిగా భక్తిశ్రద్ధలతో జన్మను సార్ధకం చేసుకుంటున్నది.

## దధీచికి గుర్రపు తల
ఇంద్రుడు అయాచితంగా అతని దగ్గరికి వచ్చి అనేక మహా అస్త్రాలను, బ్రహ్మవిద్యను దధీచికి నేర్పాడు. అయితే వీటిని దధీచి మరెవ్వరికీ నేర్పరాదని నిబంధన విధించాడు. అలా నేర్పితే దధీచి శిరస్సును ఖండిస్తానని స్పష్టం చేశాడు. అశ్వినీ దేవతలు దధీచిని ఇంద్రుడు నేర్పిన విద్యలను తమకు నేర్పవలసిందిగా కోరారు. దధీచి అందుకు అంగీకరించాడు. అయితే ఇంద్రుడు విధించిన నిబంధనను వారికి తెలియజేశాడు. శస్త్రవిద్యా నిపుణులైన దేవ వైద్యులు చతురులు. వారు దధీచి తలను స్వయంగ ఖండించి, ఆ స్థానంలో ఒక అశ్వం శిరస్సు నుంచి, తద్వారా మహాశాస్త్రాలనధ్యయనం చేశారు. ఈ విషయం తెలిసిన ఇంద్రుడు వచ్చి దధీచి అశ్వ శిరస్సును ఖండించాడు. వెంటనే అశ్వనీ దేవతలు తాము భద్రపరిచిన దధీచి నిజ శిరస్సును తిరిగి స్వస్థానంలో అతికించారు.

## దేవతల ఆయుధాల పరిరక్షణ
ఒకసారి దేవతలకు దానవులకు మధ్య యుద్ధ విరమణ జరిగింది. యుద్ధంలో అమితమైన నష్టం జరిగింది. మళ్ళీ యుద్ధం జరుగకుండా ఉండాలంటే అస్త్రశస్త్రాలేవీ లేకపోవడమే మంచిదని వారు అభిప్రాయపడ్డారు. వాటిని ధ్వంసం చేయకుండా దాచి ఉంచడమే మంచి మార్గమని వారికి తోచింది. దధీచి బ్రహ్మజ్ఞాని, మహతపస్వి, శక్తి సంపన్నుడు. ఆయన ఆశ్రమం శత్రువులను కూడా సఖ్యపరచు శాంతి వనము. అందువల్ల దేవతలు తమ ఆయుధాలను దధీచి మహాముని వద్ద దాయడం మంచిదనే అభిప్రాయానికి వచ్చారు. దేవతల కోరికను దధీచి అంగీకరించాడు. ఆయన సతీమణి మహాపతివ్రత గభస్తిని పతి క్షేమం దృష్ట్యా అందుకు అభ్యంతరం తెలిపింది. అయినా ధడిచి అస్త్రాలను భద్రపరిచాడు.
కానీ ఎంతకాలమైనా వారు రాకపోయేసరికి అస్ర్తాలను నీరుగా మార్చితాగాడు. తర్వాత దేవతలు మా అస్ర్తాలు  మాకీమ్మన్నారు. అప్పుడు ఆ అస్ర్తాలు తన  ఎముకలను పట్టి వున్నందువల్ల యోగాగ్నిలో తన శరీరాన్ని దహీంచుకొని అస్థికలను తీసుకొమ్మన్నాడు. అట్లా దధీచి ఎముకల నుండి ఇంద్రుని వజ్రాయుధం రూపొందింది

## మూలాలు
*తూములూరి లక్ష్మీనారాయణ: త్యాగమూర్తి దధీచి, శ్రీనివాస బాలభారతి-9, తిరుమల తిరుపతి దేవస్థానములు, తిరుపతి, 1980, 1999.

వర్గం:పురాణ పాత్రలు

వర్గం:హిందూ ఋషులు
తాటకి

**తాటకి** లేదా **తాటక** రామాయణ ఇతిహాసంలో కనిపించే ఒక యక్ష రాక్షసి పేరు. ఈమె వివిధ రూపాలలోకి మారగలదు. ఈమె తండ్రి యక్షరాజైన సుకేతుడు పిల్లల కోసం తపస్సు చేశాడు. బ్రహ్మ ఇతని తపస్సుకు మెచ్చి అతను కొడుకును కోరుకున్నా ఒక బలమైన, అందమైన కూతుర్ని ప్రసాదించాడు. ఈమె రాక్షస రాజైన సుందుడుని పెళ్ళిచేసుకుంటుంది. వీరిద్దరికి కలిగిన పిల్లలే సుబాహుడు, మారీచుడు, కైకసి. వీరిలో కైకసి విశ్రావసుని వలన రావణుడు, విభీషణుడు, కుంభకర్ణుల్ని పుత్రులుగాను, శూర్పణఖ అనే పుత్రికను పొందుతుంది.

అగస్త్యుడు సుందుడు, సుకేతుల్ని శపించి మరణానికి కారణమైనందుకు తాటకి ప్రతీకారం తీర్చుకోవడానికి నిశ్చయించుకుంటుంది. అందులకు కోపించిన ముని వికృత రూపాన్ని రాక్షసత్వాన్ని ప్రాప్తిస్తాడు. 
అప్పటినుండి తాటక సుబాహులు అరణ్యాలలో మునులు జరిపే యజ్ఞాలను ధ్వంసం చేస్తున్నాయి. విశ్వామిత్ర మహర్షికి దీనిమూలంగా కలిగిన వినాశనానికి కోసల రాజైన దశరథుని అర్ధించి రామలక్ష్మణుల్ని యాగరక్షణ కోసం నియమిస్తాడు. విశ్వామిత్రుని వెంట యాగరక్షణ కోసం వచ్చిన రామలక్ష్మణులు **తాటకి**ని వధిస్తారు.

వర్గం:పురాణ పాత్రలు
కవలలు

ఒకే తల్లికి ఒకసారి పుట్టిన లేదా ఒకే గర్భ నుంచి జన్మించిన ఇద్దరు పిల్లలను **కవలలు** అంటారు. వాళ్ళు ఏ లింగానికైనా చెంది ఉండవచ్చు. వారు ఒకే పోలికలతో ఉంటే మోనోజైగోటిక్, వేర్వేరు పోలికలతో డైజీగోటిక్ అని వ్యవహరిస్తారు. 
## అవిభక్త కవలలు
గర్భంలో ఇద్దరు పిల్లల శరీరాలు కలిసిపోయి జన్మిస్తే వారిని అవిభక్త కవలలు. లేదా సియామీ కవలలు (Siami Twins) అంటారు. చాలా అరుదైన పరిస్థితుల్లోనే ఇలా జన్మించడం జరుగుతుంది. సాధారణంగా ఇది 50 వేలలో ఒకరి నుంచి రెండు లక్షలలో ఒక పుట్టుకల్లో సంభవించే అవకాశం ఉంది.

## గణాంకాలు
2006 వ సంవత్సరంలో జరిపిన ఒక సర్వే ఆధారంగా ప్రపంచం మొత్తం మీద 12.5 కోట్ల కవలలు నివసిస్తున్నట్లు ఒక అంచనా. ఇది ప్రపంచ జనాభాలో 1.9 శాతం. వీరిలో మోనోజైగోటిక్ కవలలు 10 మిలియన్లు కాగా మిగతా వారందరూ డైజీగోటిక్ కవలలే.

## పురాణాలలో కవలలు
* వేదాలలో అశ్వినీ దేవతలు.
* రామాయణంలో సీతారాముల కుమారులు లవుడు, కుశుడు.
* మహాభారతంలో పాండురాజు మాద్రి కుమారులు నకులుడు, సహదేవుడు.
## ఆధునిక కవలలు
* ఆర్కాటు రామస్వామి ముదలియర్, ఆర్కాటు లక్ష్మణస్వామి ముదలియర్
* స్టీవ్ వా — మార్క్ వా (ఆస్ట్రేలియా) 

## మూలాలు

వర్గం:మానవ సంబంధాలు
సుకన్య

**సుకన్య** చ్యవన మహర్షి భార్య.

శర్యాతికి  ఒక్కగానొక్క కుమార్తె పేరు సుకన్య నవయవ్వన సుందరాంగి. ఒక రోజు శర్యాతి వనవిహారానికి రాజధానికి దగ్గరలో ఉన్న మానస సరోవరం అనే సరస్సుకి కుటుంబసమేతంగా చేరుకొంటాడు. ఆ సరోవరం దగ్గరలో ఉన్న ప్రదేశంలో అనేక పశు పక్ష్యాదులు ఉండేవి. ఆక్కడే ఉండే అడవిలో భృగు మహర్షి కుమారుడు చ్యవన మహర్షి ప్రాణామాయంతో తపస్సు చేసుకొంటుండేవాడు. దీర్ఘ తపస్సు వల్ల ఆయన మీదకు చలి చీమల పుట్ట చేరుతుంది. ఆ పుట్ట చుట్టు చేరడం వలన చ్యవన మహర్షి ఒక మట్టి ముద్ద వలే కనిపించేవాడు. శర్యాతి కుమార్తె సుకన్య కూడా వన విహారం జరుపుతూ చ్యవనుడు తపస్సు చేసుకొంటున్న పుట్ట వద్దకు వస్తుంది. చ్యవన మహర్షి పుట్టతో కప్పబడి ఉండడం వల్ల శరీరం కనిపించకుండా రెండు కళ్ళు మాత్రమే మిణుగురు పురుగు వలే సుకన్యకు కనిపిస్తాయి. సుకన్య అది ఒక పురుగు వలే ఉన్నదని భావించి పుల్లతో తీయడానికి ప్రయత్నిస్తుంది. అది గమనించిన చ్యవన మహర్షి తాను లోపల తపస్సు చేసుకొంటున్నానని తనని పుల్లతొ పొడవద్దని వారిస్తాడు. కాని ఆ విషయం గ్రహించక సుకన్య పుల్లతొ చ్యవన మహర్షి రెండు కళ్ళు పొడుస్తుంది, చ్యవనుడి కంటి చూపు పోతుంది. కంటి చూపు పోవడంతో చ్యవన మహర్షి కోపించి, శర్యాతి సైనికులకు, మంత్రులకు, శర్యాతికి మలమూత్రాలు రాకుండా బంధించేశాడు. మలమూత్రాలు బంది అవడంతో తాను చింతుడై ఉన్న శర్యాతి వద్దకు సుకన్య వచ్చి తాను అడవిలో తెలియక చేసిన అకృత్యం గురించి చెబుతుంది. అప్పుడు విషయం గ్రహినంచిన శర్యాతి సకల పరివారంతో అడవి వెళ్లి మహర్షిని కలిసి అపచారాన్ని మన్నించి క్షమించమంటాడు. అప్పుడు చ్యవన మహర్షి శాంత చిత్తుడై ఉండి తన చూపు పోవడం వల్ల తనకు ఉపచారాలు చేయడానికి వీలుగా శర్యాతి కుమార్తె సుకన్య అని తనకిచ్చి వివాహం జరపమంటాడు. దానికి శర్యాతి సంకోచిస్తుంటే సుకన్య ముందుకు వచ్చి తన వలన అపచారము జరిగిందని ఆ అపచార నివృత్తి చ్యవన మహర్షికి ఉపచారాలు చేయడం ద్వారా నే తీరుతుందని తండ్రితో తన వివాహం చ్యవన మహర్షితో జరపమని చెబుతుంది. వివాహం జరిగాక చ్యవన మహర్షి ఆశ్రమానికి నార చీరలు కట్టుకొని చేరుతుంది. పతికి సర్వ విధాల ఉపచర్యలు చేస్తూ ఏ లోటు లేకుండా చూసుకొంటుంటుంది.

కాలము గడుచుచుండగా ఒక రోజు సుకన్య నదికి నీరు తెచ్చు కోవడానికి వెళ్ళినప్పుడు ఆ మార్గంలో వెళ్ళుతున్న అశ్వనీ దేవతలు సుకన్యని చూసి ఎవరీ నవయవ్వన సుందరాంగి అని అనుకొని పరిచయం అడుగగా సుకన్య చ్యవన మహర్షి భార్యనని చెబుతుంది. అప్పుడు వారు ఆ గుడ్డి మునితో కాలం వెలిబుచ్చే బదులు తమతో వచ్చి సర్వసుఖాలు అనుభవించమని కోరుతారు. దానికి సుకన్య అంగీకరించక తన పాతివ్రత్య ధర్మాన్ని తెలుపుతుంది. అప్పుడు అశ్వనీ దేవతలు ఒక పరీక్ష పెట్టదలచి ముసలి వాడు గుడ్డి వాడు అయిన చ్యవన మహర్షిని తాము తమ వైద్యశక్తులతో తమ వలే నవయవ్వనుడిని చేస్తామని ఆమెను తన భర్తని గుర్తించమని పల్కుతారు. ఆ విషయం చ్యవన మహర్షికి తెలుపగా చ్యవన మహర్షి అందుకు అంగీకరిస్తాడు. ఆ ముగ్గురు నదిలో స్నానము చేసి బయటకు వస్తారు. ఆ ముగ్గురు చూడాడానికి ఒకే విధంగా నవయవ్వనంలో ఉంటారు. ఆ ముగ్గురుని చూసి మొదట తన పతి ఎవరని సంశయించి జగన్మాతని ప్రార్థించి చ్యవనుడిని గుర్తిస్తుంది. దానికి అశ్వనీ దేవతలు కూడా సంతసించి తమకు సెలవు ఇవ్వమని చ్యవన మహర్షిని కోరుతారు. అప్పుడు చ్యవన మహర్షి తనకు యవ్వనము ప్రసాదించిన కారణమున ఏదైన వరము కోరుకోమంటాడు. అప్పుడు అశ్వనీదేవతలు తమకు యజ్ఞయాగాదులలో సోమరసం ఇంద్రుడు ప్రసాదించడం లేదని ఆ సోమరస పానం చేసే అవకాశం కలిగించమని కోరుతారు. చ్యవన మహర్షి అలాగే చేస్తాడు.

వర్గం:పురాణ పాత్రలు
కెవిన్ రైట్

1953, డిసెంబర్ 27న జన్మించిన **కెవిన్ జాన్ రైట్** (Kevin John Wright) ఆస్ట్రేలియాకు చెందిన మాజీ క్రికెట్ క్రీడాకారుడు. 1979లో 10 టెస్టులు, 5 వన్డేలలోఆస్ట్రేలియా జట్టుకు ప్రాతినిధ్యం వహించాడు. ఇతడు ప్రధానంగా వికెట్ కీపర్ బాధ్యతలను నిర్వహించాడు.

టెస్ట్ క్రికెట్‌లో 10 మ్యాచ్‌లు ఆడి 16.84 సగటుతో 219 పరుగులు సాధించాడు. అందులో ఒక అర్థసెంచరీ ఉంది. టెస్టులలో అతడి అత్యధిక స్కోరు 55 నాటౌట్. వికెట్-కీపర్ ‌గా 31 క్యాచ్‌లు, 4 స్టంపింగ్‌లతో 35 బ్యాట్స్‌మెన్‌లను ఔట్ చేయడంలో తన పాత్ర నిర్వహించాడు. వన్డే లలో 5 మ్యాచ్‌లు ఆడి 8 క్యాచ్‌లు అందుకున్నాడు. బ్యాటింగ్‌లో 29 పరుగులు చేశాడు. వన్డేలలో అతడి అత్యధిక స్కోరు 23 పరుగులు. 1979 ప్రపంచ కప్ పోటీలలో వికెట్ కీపర్‌గా జట్టులో స్థానం సంపాదించాడు.

వర్గం:1953 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:వికెట్ కీపర్లు
జెఫ్ మాస్

thumb|జెఫ్ మాస్
1947, జూన్ 29న మెల్బోర్న్లో జన్మించిన **జెఫ్ మాస్** (Jeffrey Kenneth Moss) ఆస్ట్రేలియాకు చెందిన మాజీ క్రికెట్ క్రీడాకారుడు. ఎడమచేతి బ్యాట్స్‌మెన్ అయిన జెఫ్ మార్ష్ 1979లో ఒక టెస్ట్ మ్యాచ్, ఒక వన్డే మ్యాచ్‌లో ఆస్ట్రేలియా జట్టుకు ప్రాతినిధ్యం వహించాడు.

పాల్గొన్న ఏకైక టెస్ట్ మ్యాచ్‌లో రెండు ఇన్నింగ్సులలో కలిపి 60 అరుగులు సాధించాడు. అత్యధిక స్కోరు 38 నాటౌట్. సగటు 60 పరుగులు. 1979 ప్రపంచ కప్‌లో పాకిస్తాన్తో నాటింఘామ్లో జరిగిన ఒక వన్డేలో పాల్గొని 7 పరుగులు చేశాడు.

ఆస్ట్రేలియా దేశవాళీ పోటీలలో విక్టోరియా తరఫున పాల్గొన్నాడు. 1978-79లో విక్టోరియా జట్టు షెఫీల్డ్ ట్రోఫీ నెగ్గడంలో తన పాత్ర వహించాడు. ఆ టోర్నమెంటులో 68 సగటుతో 748 పరుగులు సాధించాడు.

## బయటి లింకులు
*Victorian Premier Cricket Profile
## మూలాలు


వర్గం:1947 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:జీవిస్తున్న ప్రజలు
కెప్లర్ వెస్సెల్స్

thumb|కెప్లర్ వెస్సెల్స్
1957, సెప్టెంబర్ 14న జన్మించిన **కెప్లర్ వెస్సెల్స్** (Kepler Christoffel Wessels) ఆస్ట్రేలియా, దక్షిణాఫ్రికా తరఫున ప్రాతినిధ్యం వహించిన మాజీ క్రికెట్ క్రీడాకారుడు. వన్డే పోటీలలో రెండూ దేశాలకు ప్రాతినిధ్యం వహించిన తొలి క్రీడాకారుడు ఇతనే. ఎడమచేతి ఓపెనింగ్ బ్యాట్స్‌మెన్ అయిన కెప్లర్ కుడి చేతితో ఆఫ్ స్పిన్, మీడియం పేస్ బౌలింగ్ చేసేవాడు. ఫస్ట్ క్లాస్ క్రికెట్‌లోఐతడు రకరకాల జట్టులకు ప్రాతినిధ్యం వహించాడు. తన స్వంతదేశమైన దక్షిణాఫ్రికాలోను, ఆ తరువాత ఆస్ట్రేలియాలోను, ఇంగ్లాండులో కౌంటీ క్రికెట్‌లలో ప్రాతినిధ్యం వహించాడు.

## గణాంకాలు
వెస్సెల్స్ మొత్తం 40 టెస్టులు ఆడి 41 సగటుతో 2788 పరుగులు సాధించాడు. అందులో 6 సెంచరీలు, 15 అర్థసెంచరీలు ఉన్నాయి. టెస్ట్ క్రికెట్‌లో అతడి అత్యధిక స్కోరు 179 పరుగులు. వన్డేలలో 109 మ్యాచ్‌లకు ప్రాతినిధ్యం వహించి 34.35 సగటుతో 3367 పరుగులు సాధించాడు. అందులో ఒక సెంచరీ, 26 అర్థసెంచరీలు ఉన్నాయి. వన్డేలలో అతడి అత్యధిక స్కోరు 107 పరుగులు. వన్డే బౌలింగ్‌లో 18 వికెట్లు కూడా సాధించాడు. అత్యుత్తమ బౌలింగ్ విశ్లేషణ 16 పరుగులకు 2 వికెట్లు.

## మూలాలు


వర్గం:1957 జననాలు
వర్గం:ఆస్ట్రేలియా క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:జీవిస్తున్న ప్రజలు
కొత్త బీరవోలు (పగిడ్యాల)

**కొత్త బీరవోలు **, కర్నూలు జిల్లా, పగిడ్యాల మండలానికి చెందిన రెవెన్యూయేతర గ్రామం.

## మూలాలు
రామాంజనేయ యుద్ధం (నాటకం)

రామాంజనేయ యుద్ధం ఆంధ్ర దేశంలో విరివిగా ప్రదర్శించబడే ఒక పౌరాణిక నాటకం. ఈ నాటకంలో పరమ రామ భక్తుడైన హనుమంతుడు యయాతి ని రక్షించడం కోసం రామునితో యుద్ధానికి సన్నద్దం కావల్సి వస్తుంది. ఈ కథ వాల్మీకి రామాయణంలో లేదు.
## కథ
ఒక సారి పాండవుల పూర్వీకులలో ఒకడైన యయాతి మహారాజు వేటకు వెళతాడు. అలా వేటాడుతుండగా ఆయకు వశిష్ట మహర్షి ఆశ్రమం కనిపిస్తుంది. ఆయన దగ్గర ఆశీస్సులు తీసుకోవడానికి అక్కడికి వెళతాడు. తరువాత మరి కొద్ది దూరంలో ఉన్న విశ్వామిత్రుడి దగ్గరకు కూడా వెళతాడు. సహజంగా కోపిష్టియైన విశ్వామిత్రుడు యయాతి ముందుగా తన దగ్గరకు రాకుండా వశిష్టుని దగ్గరకు వెళ్ళాడని తెలిసి తన శిష్యుడైన రామచంద్రుని దగ్గరకు వెళ్ళి తనను అవమానించిన వాని పరాభవించమని కోరతాడు. విషయమంతా పూర్తిగా తెలియని శ్రీరాముడు తన గురువుకు అవమానం కలిగించిన వానిని చంపుతానని ప్రతిజ్ఞ చేస్తాడు. 

ఇది తెలుసుకున్న యయాతి నారద మహర్షి సలహా మేరకు ఆంజనేయుని దగ్గరకు వెళ్ళి అసలు విషయం చెప్పకుండా తన ప్రాణాలను కాపాడమని అడుగుతాడు. ఆంజనేయుడు అందుకు అంగీకరిస్తాడు. అలా వారిద్దరి మధ్య యుద్ధం జరుగుతుంది. చివరకు విశ్వామిత్రునితో సహా అందరూ భక్తి యొక్క మహత్యాన్ని తెలుసుకుంటారు. శ్రీరాముని పరమ భక్తితో పూజించిన ఆంజనేయుడిని ఆయన ప్రభువు కూడా ఓడించలేకపోయాడు. అది భక్తికున్న శక్తి అని ఈ కథ నిరూపిస్తుంది.

## నాటకాలు
ఈ ఇతివృత్తాన్ని అనుసరించి తెలుగులో అనేకులు నాటకాలు రచించారు. ఆయా నాటకాల జాబితా ఇది:
* హనుమద్రామ సంగ్రామము అనే గ్రంథాన్ని ఎన్.పార్థసారధిశర్మ రచించారు.
* హనుద్రామ సంగ్రామము లేక రామాంజనేయ యుద్ధము అనే పేరుతో నాటకాన్ని ద్రోణంరాజు సీతారామారావు రచించారు.
* డి.లక్ష్మీనరసింహం 1930 సంవత్సరంలో హనుమద్రామ సంగ్రామము లేక రామాంజనేయ యుద్ధమనే పేరుతోనే నాటకాన్ని రచించారు.

## మూలాలు

వర్గం:పౌరాణిక నాటకాలు
రఘువు

**రఘువు**   ఇక్ష్వాకు వంశంలోని ప్రముఖ చక్రవర్తి.

## విశేషాలు
రఘు అనే పదంలోని అక్షరాలలో "ర" అనాగా కాంతి, "ఘు" అనగా కదలిక. రఘు అనగా  ప్రయాణిస్తున్న కాంతి అని అర్ధము. అనగా సంస్కృతమందు మిక్కిలి వేగము అని, సూర్యుడు అని అర్ధము.  ఇతని పేరుమీదనే 'రఘు వంశము' అని పేరుపొందింది. దిలీపుని కుమారుడు అజ మహారాజు. అజ మహారాజు కుమారుడు దశరథుడు. దశరథుని కుమారుడు శ్రీరాముడు. అనగా శ్రీరాముడు రఘువు యొక్క ముని మనుమడు.

మహాకవి కాళిదాసు రచించిన 'రఘు వంశము' లో ఈతని వంశపు వివరాలున్నాయి.

ప్రస్తుతం ట్రాన్స్ఆక్సానియా అని పిలువబడు ప్రాంతాన్ని రఘు మహారాజు తన సైన్యంతో దండెత్తి స్వాధీనపరచుకున్నాడు. ప్రాచీన భారతదేశం ఆక్సన్ నదిగా భావించే వంక్షు నది వరకు వెళ్ళగా అతనికి కాంభోజులు కనిపిస్తారు. వారు రఘు మహారాజుకు బహుమతులు, నిధులు సమర్పించుకున్నారు. ఆక్సస్ నది ప్రాంతం ఖర్జూర పండ్లకు అనువైనది అని కాళిదాసు రఘు వంశములో పేర్కొన్నాడు.

## మూలాలు

వర్గం:పురాణ పాత్రలు
1471

**1471** గ్రెగోరియన్‌ కాలెండరు యొక్క మామూలు సంవత్సరము.

right|thumb|ఆల్బ్రెచ్ట్ డ్యూరర్

## సంఘటనలు

* మార్చి 1: వియత్నాంలో చక్రవర్తి లా థాంగ్ టాంగ్, చంపా రాజధానిని స్వాధీనం చేసుకున్నాడు.
* మార్చి: యార్కిస్ట్ కింగ్ ఎడ్వర్డ్ IV తన సింహాసనాన్ని తిరిగి పొందటానికి ఇంగ్లాండ్కు తిరిగి వస్తాడు.
* ఏప్రిల్ 14: బర్నెట్ యుద్ధం : ఎడ్వర్డ్, వార్విక్ ఆధ్వర్యంలోని లాంకాస్ట్రియన్ సైన్యాన్ని ఓడించాడు.
* మే 4: టెవెక్స్‌బరీ యుద్ధం : రాణి మార్గరెట్, ఆమె కుమారుడు, వెస్ట్‌మినిస్టర్ ప్రిన్స్ ఆఫ్ వేల్స్‌కు ఎడ్వర్డ్ నేతృత్వం లోని లాంకాస్ట్రియన్ సైన్యాన్ని ఎడ్వర్డ్ రాజు ఓడించాడు.
* మే 21: కింగ్ ఎడ్వర్డ్ IV లండన్కు తిరిగి వచ్చినప్పుడు విజయ పరేడ్తో తన విజయాలను జరుపుకున్నాడు. తొలగించిన రాణి మార్గరెట్‌ను వీధుల గుండా తిప్పారు. అదే రోజు ఇంగ్లాండ్‌కు చెందిన హెన్రీ VI లండన్ టవర్‌లో హత్య చేయబడ్డాడు. ఇది హౌస్ ఆఫ్ యార్క్ పట్ల లాంకాస్ట్రియన్ వ్యతిరేకత పోర్తిగా నిర్మూలనమైనట్లే. 

* ఆగష్టు 9: పోప్ పాల్ II తరువాత సిక్స్టస్ IV 212 వ పోప్ అయ్యాడు.
* ఆగష్టు 24: పోర్చుగల్ రాజు అఫోన్సో V మొరాకో పట్టణమైన అర్జిలాను స్వాధీనం చేసుకున్నాడు .
* ఆగష్టు 29: టాన్జియర్స్ జనాభా నగరం నుండి పారిపోయిన తరువాత, పోర్చుగీస్ దాన్ని ఆక్రమించింది. 
* డిసెంబర్ 21: సావో టోమే అండ్ ప్రిన్సిపే ద్వీపాలను పోర్చుగీస్ నావికులు జోనో డి సాంటారమ్, పెడ్రో ఎస్కోబార్ కనుగొన్నారు. 

## జననాలు
* ఆల్బ్రెచ్ట్ డ్యూరర్: జర్మన్ చిత్రకారుడు, ప్రింట్ మేకర్, జర్మన్ పునరుజ్జీవన సిద్ధాంత కర్త. (మ.1528)

## మరణాలు

## మూలాలు


వర్గం:1471
1509

**1509** గ్రెగోరియన్‌ కాలెండరు యొక్క మామూలు సంవత్సరం.

## సంఘటనలు

* ఫిబ్రవరి 3: డయ్యు యుద్ధం : పోర్చుగీస్ వారు భారతీయులు, ముస్లింలు, ఇటాలియన్ల కూటమిని ఓడించారు.
* ఏప్రిల్ 21 &#x2013; హెన్రీ VIII తన తండ్రి హెన్రీ VII మరణం తరువాత ఇంగ్లాండ్ రాజయ్యాడు. 38 సంవత్సరాల పాటు పాలించాడు 
* ఏప్రిల్ 27: రోమగ్నాలో కొంత భాగాన్ని తన నియంత్రణ లోకి ఇవ్వడానికి నిరాకరించినందుకు గాను, పోప్ జూలియస్ II వెనిస్ను నిషేధించి, వెలివేసాడు.
* మే 14: అగ్నాడెల్లో యుద్ధం : ఫ్రెంచ్ దళాలు వెనీషియన్లను ఓడించాయి.
* జూన్ 11: ఇంగ్లాండ్‌కు చెందిన హెన్రీ VIII అరగోన్‌కు చెందిన కేథరీన్‌ను వివాహం చేసుకున్నాడు. 
* జూన్ 19: చెషైర్‌లోని ప్రెస్ట్‌బరీకి చెందిన సర్ రిచర్డ్ సుట్టన్, లింకన్ బిషప్ విలియం స్మిత్ లు ఆక్స్‌ఫర్డ్‌లోని బ్రాసెనోస్ కాలేజీని స్థాపించారు
* జూలై 26: కృష్ణదేవరాయ విజయనగర సామ్రాజ్యం సింహాసనాన్ని అధిష్టించారు.
* సెప్టెంబర్ 10: కాన్స్టాంటినోపుల్ భూకంపంలో 109 మసీదులు ధ్వంసమయ్యాయి. 10,000 మంది మరణించారు.
* సెప్టెంబర్ 11: పోర్చుగీసు ఫిడాల్గో డియోగో లోప్స్ డి సిక్వేరా బంగాళాఖాతం దాటి మలక్కాకు చేరుకున్న మొదటి యూరోపియన్ అయ్యాడు.
* నవంబర్ 4: అఫోన్సో డి అల్బుకెర్కీ భారతదేశంలో పోర్చుగీస్ స్థావరాల గవర్నర్ అయ్యాడు.
* ఎరాస్మస్ తన అత్యంత ప్రసిద్ధ రచన *ఇన్ ప్రెయిజ్ ఆఫ్ ఫాలీ* రాసాడు.
* లండన్ సెయింట్ పాల్స్ కేథడ్రల్‌ డీన్ అయిన జాన్ కోలెట్, సెయింట్ పాల్స్ స్కూల్‌ను స్థాపించాడు.
* రాబర్ట్ బెకింగ్‌హామ్ వీలునామా ప్రకారం, ఇంగ్లాండ్‌లోని గిల్డ్‌ఫోర్డ్‌లో రాయల్ గ్రామర్ స్కూల్‌ను స్థాపించారు.
* అబ్బాయిల కోసం క్వీన్ ఎలిజబెత్ గ్రామర్ స్కూల్, బ్లాక్బర్న్ లో స్థాపించారు.

## జననాలు

## మరణాలు
* విజయనగర సామ్రాజ్య అధిపతి వీరనరసింహ రాయలు

## మూలాలు

వర్గం:1509
కిరామున్ కాతిబీన్

**కిరామన్ కాతిబీన్** (అరబ్బీ: كراماً كاتبين), లేదా "గౌరవ గ్రంధస్తులు", వీరు ఇస్లామీయ ధార్మికగ్రంధాలప్రకారం ఇద్దరు దేవదూతలు. వీరి పని మానవుల మంచి చెడులను గ్రంథస్థం చేస్తూవుంటారు. వీరు ప్రతి మానవుని "కుడి , ఎడమ భుజాల" పై కూర్చొనివుంటారు (అనగా వీరు మనిషిని ఎల్లప్పుడూ గమనిస్తూనేవుంటారు). కిరామన్ కుడిభుజంపైననూ, కాతిబీన్ ఎడమభుజంవైపునూ కూర్చొనివుంటారు. మానవుని కార్యముల ప్రకారం బేరీజువేసి వారు దేనికి (స్వర్గం లేక నరకం) అర్హులో రికార్డు చేస్తుంటారు. మానవులు చేసే కర్మానుసారం అవి దేనివైపు బరువుతూగుతాయో బేరీజువేసి స్వర్గం లేక నరకం యొక్క అర్హుడు అని వ్రాస్తారు. వీరి వ్రాత తీర్పుదినాన తీర్పు ఇవ్వడానికి అనువుగావుంటుంది.
ప్రతి నమాజ్ ఆఖరులో సున్నీ ముస్లింలు వీరికి (కిరామున్ కాతిబీన్ లకు) సలాము చేయునట్లు భావిస్తారు.

వీరికి *భుజ దూతలు* అనికూడా అంటారు.

## ఇవీ చూడండి
* మలక్

## మూలాలు

వర్గం:మలాయిక
ఆనంద్

; **ఆనంద్** పట్టణం

* ఆనంద్ (గుజరాత్) గుజరాత్ రాష్ట్రంలోని ఒక పట్టణం.

; thumb|విశ్వనాథన్ ఆనంద్**అనంద్** పేరు గల వ్యక్తులు

*విశ్వనాథన్ ఆనంద్, చదరంగం ఆటగాడు, ప్రస్తుత ప్రపంచ చదరంగం చాంపియన్
*జి. ఆనంద్ తెలుగు సినిమా నేపథ్యగాయకులు.
*ఆనంద్ (నటుడు)

; సినిమాలు

* ఆనంద్ (సినిమా) - శేఖర్ కమ్ముల దర్శకత్వంలో వచ్చింది. *మంచి కాఫీలాంటి సినిమా*
* ఆనంద్ (1971 హిందీ సినిమా) - 1971లో విడుదలైన హిందీ చిత్రం.  ఇందులో రాజేష్ ఖన్నా , అమితాబ్ బచ్చన్, సుమితా సన్యాల్ నటించారు.
ద్రోణాచార్యుడు

**ద్రోణాచార్యుడు** లేదా **ద్రోణుడు** భరద్వాజ మహాముని పుత్రుడు. మహాభారతంలో ఈయనది కీలకమైన పాత్ర. చిన్నతనంలో తండ్రి దగ్గర వేదవేదాంగాలతో పాటు విలువిద్యను కూడా నేర్చుకున్నాడు. ఈయనతో పాటు పాంచాల దేశపు రాజకుమారుడు ద్రుపదుడు కూడా  అవే విద్యలు నేర్చుకున్నాడు. వీరిద్దరికీ గాఢమైన స్నేహం కుదిరింది. ఆ కారణంగా ద్రుపదుడు తాను రాజయ్యాక ద్రోణుడికి సగం రాజ్యం ఇస్తానని అంటూ ఉండేవాడు. ఆశ్రమవాసం పూర్తి చేసుకున్న తరువాత కృపాచార్యుడి చెల్లెలు కృపిని వివాహం చేసుకున్నాడు. వీరి కుమారుని పేరు అశ్వత్థామ. అశ్వత్థామ జననానంతరం అతనిని పోషించటం కూడా వీలుకాని దుర్భర దారిద్ర్యంతో బాదపడుతుంటాడు. పరశురాముడు తన ధనమంతా బ్రాహ్మణులకు దానం ఇస్తున్నాడని విని అతని వద్దకు దానం స్వీకరించడానికి వెళ్తాడు. ద్రోణుడు అక్కడకు చేరే సమయానికి పరశురాముడు ధనమంతా దానం చేసాడు. పరశురాముడు ద్రోణుని చూసి నాదగ్గర ఉన్న ధనమంతా దానం చేసాను ఇప్పుడు నా దగ్గర నా శరీరం అస్త్రవిద్య మాత్రమే ఉన్నాయి కాబట్టి అస్త్రవిద్య కావాలంటే నేర్పుతానని చెప్పాడు. ద్రోణుడు అందుకు సమ్మతించి అతని వద్ద అస్త్రవిద్య నేర్చుకున్నాడు. అది తరువాతి కాలంలో హస్థినాపురంలో కౌరవులకు పాండవులకు అస్త్రవిద్య నేర్పటానికి దారితీసింది. తరువాత బాల్య మిత్రుడు ద్రుపదుడు విద్యాభ్యాస సమయంలో ఇచ్చిన మాటను పురస్కరించుకుని ఆతని సహాయం కోరటానికి వెళతాడు. ద్రుపదుడు అతనిని అవమానించి రిక్త హస్తాలతో వెనుకకు పంపించాడు. ఆ అవమానాన్ని సహించ లేని ద్రోణుడు అతనిని ఎలాగైనా తిరిగి అవమానించాలని పంతం పట్టి తన శిష్యుడైన అర్జునుని సహాయంతో ద్రుపదుని పట్టి బంధించి అతనికి బుద్ధి చెప్పి తిరిగి పంపించటం భారతంలో ఒక ప్రధాన ఘట్టం.

## భారతంలో ద్రోణాచార్యుడు
భరద్వాజ మునికి పాంచాల దేశ రాజు అయిన వృషతుడు స్నేహితుడు. వృషతుడు తపస్సు చేస్తూ సమీపంలో పూలు కోస్తున్న మేనకను చూసి రేతఃస్ఖలనం అయ్యింది. అప్పుడు జన్మించిన వాడే ద్రుపదుడు. ద్రుపదుడికే యజ్ఞసేనుడని కూడా పేరు. వృషతుడు ద్రుపదుణ్ణి తన రాజ్యానికి తీసుకెళ్ళకుండా భరద్వాజ ముని దగ్గరే ఉంచుతాడు. భరద్వాజుడు తన కొడుకైన ద్రోణునికి స్నేహితుడి కొడుకైన ద్రుపదుడికి కలిపి వేదవేదాంగాలు, విలువిద్య నేర్పించాడు. కొన్నాళ్ళకు వృషతుడు మరణించడంతో ద్రుపదుడు పాంచాల రాజ్యానికి రాజవుతాడు. వెళుతూ వెళుతూ తన స్నేహితుడైన ద్రోణుని కూడా తన రాజ్యానికి ఆహ్వానిస్తాడు.

### అశ్వత్థామ జననం
ద్రుపదుడు వెళ్ళిపోయిన తర్వాత ద్రోణుడు అగ్నివేశుడు అనే మహాముని దగ్గర మరల ధనుర్విద్యనభ్యసించాడు. ఆయన దగ్గర ఆగ్నేయాస్త్రం లాంటి దివ్యాస్త్రాలను సంపాదించాడు. చదువు కొంత పూర్తయినందున ద్రోణుని పెళ్ళి చేసుకోమని అతని తండ్రి కోరతాడు. అప్పుడు ద్రోణుడు కృపాచార్యుడు చెల్లెలైన కృపిని పెళ్ళి చేసుకుంటాడు. వీరిరువురికీ అశ్వత్థామ అనే పుత్రుడు జన్మించాడు.

ద్రోణాచార్యుడు పేదరికంలో ఉంటాడు. కుటుంబ పోషణకు ధనం సంపాదించాలనుకుంటాడు. జమదగ్ని మహర్షి కుమారుడైన పరశురాముడు విరివిగా దానాలు చేస్తున్నాడని తెలుసుకుంటాడు. మహేంద్ర పర్వతంపై తపస్సు చేసుకుంటున్న పరశురాముడి దగ్గరకు వెళ్ళి తన కోరికను వెల్లడిస్తాడు ద్రోణుడు. కానీ పరశురాముడు అప్పటికే తన సంపదనంతా దానం చేసేశాననీ, తన దగ్గరున్నది శరీరం, ధనుర్విద్య మాత్రమేననీ, ఆ రెండింటిలో ఏమి కావాలో కోరుకోమంటాడు. ధనుర్విద్యను ప్రసాదించమని కోరుకుంటాడు ద్రోణుడు. అలా పరశురాముడు తన దగ్గరున్న ధనుర్విద్యనంతా ద్రోణుడికి నేర్పిస్తాడు. దివ్యాస్త్రాలన్నింటినీ సంపాదిస్తాడు.

ద్రోణాచార్యుడు కౌరవులకూ, పాండవులకు రాజగురువు. దేవశాస్త్రాలతో సహా యుద్ధ విద్యలలోనూ, అస్త్ర శస్త్ర విద్యలలోనూ ఆరి తేరిన వాడు. అర్జునుడు అతనికి ప్రియ విద్యార్థి. ద్రోణుడికి అర్జునుడి కన్న ప్రియమైన వారు ఎవరున్నా ఉన్నారంటే అది తన కుమారుడు అశ్వథ్థామ.

## మూలాలు

వర్గం:మహాభారతంలోని పాత్రలు
వర్గం:పురాణ పాత్రలు
కుప్పన్నగారిపల్లె

**కుప్పన్నగారిపల్లె **, చిత్తూరు జిల్లా, పూతలపట్టు మండలానికి చెందిన రెవెన్యూయేతర గ్రామం .

## విద్యుద్దీపాలు
గ్రామానికి విద్యుత్తు ఉంది. వీధి లైట్లు కూడా ఉన్నాయి.
## ప్రధాన పంటలు
వరి, చెరకు, మామిడి, వేరుశన మొదలగు నవి ప్రధాన పంటలు
## ప్రధాన వృత్తులు
వ్యవసాయము, వ్యవసాయాధారిత పనులు ప్రధాన వృత్తి.
## మూలాలు

## వెలుపలి లంకెలు